
RAPORT   DE   SPECIALITATE,

PRIVIND PROPUNEREA DE APROBARE A 

PROIECTULUI DE HOTĂRÂRE NR. 75 / 12481 / 31.10.2025
pentru stabilirea impozitelor şi taxelor locale pentru anul 2026
Domnule primar,

              Subsemnata Hudrea Angelica Daniela  - şef serviciu buget-finanțe, impozite şi taxe în cadrul Primariei oraşului Buziaş, prin prezentul referat propun aprobarea  Proiectului de Hotărâre  nr.   75 / 12481 / 31.10.2025 pentru stabilirea impozitelor şi taxelor locale pentru anul 2026, în conformitate cu prevederile Legii nr.227/2015 – lege privind Codul fiscal, cu modificarile si completarile ulterioare . 
              Pentru anul fiscal 2026, propun ca stabilirea cotelor la impozitele pentru clădiri si terenuri - persoane fizice și juridice sa ramana neschimbata fata de anul anterior ( 2023 ) , astfel :
· cota prevazută la art. 457 (persoane fizice rezidențiale) alin. 1 din Legea nr. 227/2015 privind Codul fiscal , este 0,13 % ;

· cota prevazută la art. 458 (persoane fizice nerezidențiale și alti contribuabili fără personalitate juridică) alin. 1 din Legea nr. 227/2015 privind Codul fiscal este 0,3 % ; 

· cota prevazută la art. 460 (persoane juridice rezidențiale) alin. 1, din Legea nr. 227/2015 privind Codul fiscal este 0,2 % ;

· cota prevăzută la art.460 (persoane juridice nerezidențiale) alin.2 din legea nr. 227/2015 privind Codul fiscal este 1,1 % ;
       Față de impozitele stabilite pentru anul 2025, prin proiectul de hotărâre nr. 75 / 12481 / 31.10.2025 pentru stabilirea impozitelor şi taxelor locale pentru anul 2026,  se va aplica rata inflației de 5,1 % stabilita de INS pentru anul 2024 conform art.491 din Legea nr.227/2015 – Lege privind Codul Fiscal .
              Anexele 1,2,3,4,5,6,7,8,9,10 fac parte din prezentul referat ce reprezintă Proiectul de Hotărâre privind nivelurile impozitelor şi taxelor locale pe anul 2026 :
· Anexa nr.1 cuprinde  nivelurile stabilite cu sume fixe în Tabloul cuprinzând valorile impozabile, impozitele şi taxele locale, alte taxe asimilate acestora, începând cu anul 2026
· Anexa nr.2 cuprinde Tabloul cu taxele pentru eliberarea certificatelor, avizelor şi a autorizaţiilor aplicabile începând cu anul 2026
· Anexa nr.3 cuprinde Tabloul cu taxele pentru vehicule lente şi alte vehicule aplicabile începând cu anul 2026
· Anexa nr.4 cuprinde Tabloul taxelor speciale aplicabile începând cu anul 2026
· Anexa nr.5 cuprinde criteriile de încadrare a clădirilor situate în intravilan în  categoria clădirilor neîngrijite

· Anexa nr.6 cuprinde criteriile de încadrare a terenurilor situate în intravilan în categoria terenurilor neîngrijite 

· Anexa nr.7 cuprinde condiţiile privind majorarea impozitului pentru terenurile agricole nelucrate timp de doi ani consecutivi

· Anexa nr.8 cuprinde Procedura de acordare a facilităţilor fiscale persoanelor fizice prevăzute în Legea 227/2015 privind Codul fiscal .
· Anexa nr.9 cuprinde Taxe de urgență  
· Anexa nr.10 cuprinde Sancțiuni (art.493)  prevăzute în Legea 227/2015 privind Codul fiscal .

Avand in vedere cele mai sus evidentiate, propun aprobarea de catre Consiliul Local al orasului Buzias a Proiectului de Hotărâre nr.  75 / 12481 / 31.10.2025 pentru stabilirea impozitelor şi taxelor locale pentru anul 2026, in forma initiata .
Buziaș,
la data de   31.10.2025
